《赵司教报满赵柳州人其门下杨生索诗为赠》
明代·卢龙云

十年曾记柳江湄，折柳樽前赠别离。望远星高荀氏里，怀人春满谢家池。

鱼鸿异地风尘渺，桃李山城雨露私。最喜弹冠将及代，鳣堂遗事总堪期。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。